Den tidligere AaB-målmand i fodbold Jimmy Nielsen er på udkig efter en ny klub blot måneder efter skiftet til engelske Leicester. Det er manglende spilletid på førsteholdet, som giver det kommende brud. - Det var en drøm, da jeg satte mit navn på kontrakten, men bortset fra, at hele familien er faldet fint til her, har det ikke været sjovt, for jeg var kommet for at spille på første- og ikke andetholdet, siger Jimmy Nielsen fredag til Ekstra Bladet. - Jeg er glad for, at direktøren, Tim Davies, har givet mig lov at finde en ny klub, enten via udlejning eller salg. At det så først bliver fra 1. januar må jeg bare tage med, siger han. Jimmy Nielsen vil helst fortsætte med at spille i udlandet./ritzau/
Han savner spilletid hos Leicester